*de azután így szólt tanítványaihoz: „Menjünk ismét Júdeába!” (Jn11,7)*

A Biblia nem tudósít arról, hogyan reagáltak a tanítványok a maradásra. Talán, amikor már megnyugodtak abban, hogy nem kell menni, akkor hangzott el a felhívás: induljunk!

Sokszor kerülhetünk hasonló helyzetbe. Menni, tenni kell, de valahogy nincs indulás. Aztán hátrébb sorolódik a teendő, talán feledésbe is merül és egyszer csak újból elővenni és kezdés! Ember létünkbe beégett az az ismeret, hogy vannak helyzetek, amit az adott pillanatban ki kell használni, tétovázással késő lehet.

Jézus más értékrend alapján élt itt a földön. Őt csak az Atya terve érdekelte, csak annak megfelelően élt. Más szempontok nem foglalkoztatták. Jogos a kérdés „miért?” Egy válasz: mert az a tökéletes! Az Atya Istennek volt Jézus számára egy tökéletes terve és van a Te számodra is egy tökéletes terve. Abban jársz? *Vadon Gyula*